Пере Жимферер
Елегия

Превод от испански: Рада Панчовска, —

chitanka.info

Спокойно да умра както не съм живеел никога

и да виждам как минават колите като на екран

и бавните песни на Нат Кинг Кол

един саксофон едно пиано свечеряванията на терасите под слънчобраните

този живот който никога не успях да изразя

вятърът в коридорите отворените прозорци всичко е бяло като в клиника

всичко разтворено като капсула с цианова сол в тъмнината

Прожектират диапозитиви с моята история

сред тежкия мирис на хлороформа

Под мъглата на операционната зала странни пъстроцветни птици гнездят

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.